CELEX: C2006/048/31
Language: el
Date: 2006-02-25 00:00:00
Title: Υπόθεση C-447/05: Αίτηση για την έκδοση προδικαστικής αποφάσεως που υπέβαλε το Cour d'Appel de Paris, με απόφαση της  18ης Νοεμβρίου 2005 , στην υπόθεση Εταιρία Thomson Multimedia Sales Europe κατά Διοικήσεως Τελωνείων και Εμμέσων Φόρων

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/16
            
         Αίτηση για την έκδοση προδικαστικής αποφάσεως που υπέβαλε το Cour d'Appel de Paris, με απόφαση της 18ης Νοεμβρίου 2005, στην υπόθεση Εταιρία Thomson Multimedia Sales Europe κατά Διοικήσεως Τελωνείων και Εμμέσων Φόρων
   (Υπόθεση C-447/05)
   (2006/C 48/31)
   Γλώσσα διαδικασίας: η γαλλική
   Με απόφαση της 18ης Νοεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 16 Δεκεμβρίου 2005, το Cour d'Appel de Paris, στο πλαίσιο της διαφοράς μεταξύ Εταιρίας Thomson Multimedia Sales Europe και Διοικήσεως Τελωνείων και Εμμέσων Φόρων, που εκκρεμεί ενώπιόν του, ζητεί από το Δικαστήριο να αποφανθεί επί του εξής ερωτήματος:
   Είναι άκυρο το παράρτημα 11 του κανονισμού (ΕΟΚ) 2454/93 της Επιτροπής, της 2ας Ιουλίου 1993 (1), ως αντίθετο προς το άρθρο 24 του κανονισμού 2913/92 του Συμβουλίου, της 12ης Οκτωβρίου 1992, περί θεσπίσεως του κοινοτικού τελωνειακού κώδικα (2), καθόσον τούτο καταλήγει να θεωρείται ως καταγωγής ΚΟΡΕΑΣ δέκτης τηλεοράσεως κατασκευαζόμενος στην Πολωνία υπό τις προϋποθέσεις που περιγράφονται στη διαδικασία;
   
      (1)  Κανονισμός (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου, περί θεσπίσεως του κοινοτικού τελωνειακού κώδικα (ΕΕ L 253, σ. 1).
   
      (2)  ΕΕ L 302, σ. 1.